En marxa el primer club de lectura municipal per a bebés de menys de nou mesos\nEs diu “Naixem llegint” i té lloc un dimarts al mes, de 10 a 11 hores, a la biblioteca María Moliner\nEsta setmana ha començat a reunir-se el primer club de lectura municipal per a bebés de menys de nou mesos, amb el nom de “Naixem llegint”. Té lloc un dimarts al mes, de 10 a 11 hores, a la biblioteca María Moliner, al carrer de Serpis número 9. A hores d’ara en formen part cinc famílies amb els seus xiquets i encara queden dos places lliures més. Les persones interessades a sumar-se han d’enviar un correu electrònic (bmariamoliner@valencia.es) o cridar per telèfon al personal de la biblioteca (963 93 13 33). La regidora d’Acció Cultural, Maite Ibáñez, ha destacat “esta iniciativa pionera a València”, ja que “els primers anys són fonamentals per al desenvolupament intel·lectual, lingüístic, emocional i de les relacions”, per la qual cosa “ser part d’un club de lectura des de la infància proporciona moltes ferramentes per ser persones felices i plenes”.\nEls cinc bebés participants, acompanyats d’un dels seus progenitors, han inaugurat esta setmana la primera sessió de “Naixem llegint”. La titular d’Acció Cultural ha enumerat alguns dels beneficis “d’este club de lectura tan particular, on els més menuts són espectadors i alhora protagonistes”. Entre ells, “llegir en veu alta, llegir en grup, escoltar les veus, aprendre paraules, gaudir de moments de relaxació en família o formar grups de noves amistats”. Maite Ibáñez ha subratllat que “llegir amb el bebé des de ben xicotet és una experiència enriquidora, es tracta de sembrar la llavor per a una afició que li acompanyarà tota la vida i que li obrirà horitzons”. “Cal desenvolupar una relació lúdica entre el llibre i el bebé —ha afegit l’edil—, així es contribuïx a l’adquisició de l’hàbit de la lectura de manera fàcil i natural, i s’involucra els pares i mares a ajudar els seus fills en l’adquisició d’este hàbit”.\nPer a les trobades, el personal de la biblioteca María Moliner ha seleccionat contes il·lustrats i ha programat activitats de joc relacionades amb la història o el format dels llibres per tal d’estimular els sentits a través de textures i olors, sons i música, llum i ombres, rimes i vocals, o moviments, entre altres. A més, s’ha habilitat un espai infantil còmode i atractiu, amb les parets decorades amb dibuixos i colors divertits. L’aforament és de set xiquets amb un acompanyant adult cadascú i en estos moments queden dos places lliures. Les persones interessades s’han de posar en contacte amb la biblioteca a través del correu electrònic (bmariamoliner@valencia.es) o per telèfon (963 93 13 33). En cas de rebre moltes peticions, es plantejarà obrir més grups.\n“Naixem llegint” s’afig a altres dos clubs de lectura infantils que estan funcionant en la biblioteca María Moliner des de fa quatre anys i en què participen unes seixanta famílies: el club de lectura bebeteca, adreçat a un públic d’entre nou mesos i tres anys, i el club de lectura familiar, de quatre a set anys. Tot i la pandèmia, l’un i l’altre han continuat funcionant a través de grups de wasap i de les xarxes socials. La regidora Maite Ibáñez ha apuntat que una de les bases sobre les que s’assenta el projecte és la de “fer barri, en alimentar els llaços entre els veïns i les veïnes a través de la seua biblioteca municipal”.


Records del degà dels homos des Be - SANT JOAN :: Festes de Ciutadella de Menorca\nRecords del degà dels homos des Be\nTé 90 anys i cada matí li agrada llegir de cap a peus el diari “Menorca”. Avui, després de berenar, Josep Enrich Salord llegirà la seva pròpia entrevista i segur que esclatarà en una gran rialla: és un petit homenatge per ser el degà dels homos des Be. Fa pocs anys, hi va haver una trobada de tots els que havien duit l’anyell. Llavors el major de tots era en Bep des Lloc des Pou, que ja no hi és, pel que en Bep Enrich es converteix en s’Homo des Be més antic de Ciutadella.\nTenia 19 anys quan va ser-ho. Era el 1946 i son pare, Josep Enrich Servera, que era el caixer pagès de ses Arenes de Baix, el va triar per dur l’anyell en el primer any del bienni (1946-47). Aquell any s’Homo des Be coincidí amb els seus cunyats: Tomeu i Biel Pons Moll, germans de la seva dona Àgueda, descarregador i caixer fadrí del camp, respectivament.\nAquell Sant Joan va ser especial per en Bep Enrich i el recorda vívament. “Va ser una vivència molt polida perquè vaig poder veure les sales de les cases nobles que no havia vist mai. Dur es Be em va agradar molt”. L’anyell feia 39 quilos i son pare, el caixer pagès, s’havia fixat més en les banyes polides que en el tamany. Era del mateix lloc. Més endavant hi va haver una època “que van agafar la bena de dur-los molt grossos”, diu.\nEl recordat assaonador Joan Capó, del carrer Carnisseria, li va preparar les pells des Be, i el vestit el van cosir a casa les dones de la família de ses Arenes de Baix. La rentada de l’anyell també es va fer en família, a diferència d’avui dia que convoca una gernació. “El vam posar dins una pastera de matar el porc i vam emprar sabó de roba”, explica. “Va quedar molt blanc!”, afegeix la seva dona.\nLa vetlla des Be, aquell 1946, tampoc va tenir res a veure amb la multitudinària bulla que suscita avui dia. “Vaig vetllar es Be tot sol dins un estudi. Jo hi dormia suvora. El teníem a sa posada al poble, al carrer Carnisseria nombre 35. Mon pare no davallà del lloc fins el Dia des Be de bon matí. La família va vestir l’anyell amb flocs i el fabioler, Antoni Andreu, em va marcar les creus amb almangre”.\nA la sortida de la Comitiva des Be de cas caixer senyor, el grup es va fer una foto al pati de Cas Baró. És la que es reprodueix a la part superior i l’única que conserva en Bep Enrich del seu Dia des Be.\n“Vam voltar la Ciutadella de llavonces, es Be només transita pel poble antic. Vam fer totes les visites que tocaven i a les sis del capvespre ja havíem acabat per anar a sa Beguda de cas caixer casat”. El que explica sembla increïble a dia d’avui.\nAprofita i conta una tradició que per la Ciutadella actual resultarà sorprenent i que demostra que el Sant Joan que coneixem no ha estat mai igual. “Es Be només es descarregava a les cases nobles, a l’Ajuntament, a Ca’l Bisbe i a les cases dels caixers pagesos. A les posades dels pagesos, s’Homo des Be entrava sense descarregar es Be. La Comitiva accedia, saludava i feia una volta pel menjador i tornava a sortir”, explica.\nAvui dia, acabat el Dia des Be, el portador de l’anyell se’l queda i el manté viu com a record. Llavonces, segons en Bep, es venia. “Ja hi havia un carnisser que te’l tenia demanat. Es venia perquè es Be estava molt rentat i havia passat un equinocci. De la venta es repartien els doblers: tres parts per a qui l’havia duit i la quarta part per a qui l’havia descarregat”.\nDur l’anyell el 1946 ha estat l’única participació que ha tingut en Bep de Torrepetxina a Sant Joan. “Vaig provar de qualcar el cavall que empràvem al lloc per llaurar, però no m’estirava prou. No era santjoaner, però m’agradava tirar avellanes. Llavonces tiraves avellanes dolces i si t’agradava una al·lota li donaves, com a molt, un pessic a la galta”.\nPerò d’ençà va conèixer a n’Àgueda, deixà de fixar-se en altres jovenetes. “Me vaig enamorar amb les quatre potes, i fins avui! Amb 62 anys de casats, quatre fills i dues filles, deu néts i sis besnéts”. Els dos provenen de famílies del camp, i els pares dels dos van ser caixers pagesos. N’Àgueda estava a sa Torre del Ram amb son pare. Allà en Bep hi va fer tres anys de missatge fins que el sogre es va retirar. Llavors la parella va fer 2 anys a s’Hort de’n Domingo Moll fins que es traslladaren a Torrepetxina.\n“Vam fer 12 anys, els anys més ben viscuts de la vida perquè teníem un bon senyor, Julio de Olives, de Cas Síndic de Maó”. Per açò al nostre protagonista el coneixen com en Bep de Torrepetxina. Es retirà a Tot Lluquet i encara va fer uns anys de feina a poble.\nEn Bep de Son Saura és l’únic fill del matrimoni que és cavaller de Sant Joan, i destaca per ser un bon ensortillador. Com a curiositat, un nét del matrimoni, en Bep Benejam Enrich, és l’autor de la bella fotografia que enguany il·lustra el cartell de Sant Joan de “es Diari”.\nQui va ser s’Homo des Be aquell 1946, recorda aquella data com si fos avui. Segur que aquest diumenge, Dia des Be, alguna emoció profunda es remourà dins seu.


Societat Catalana de Fotògrafs de Natura: de desembre 2016\nCrònica de l'Inauguració de l'exposició "Focus on Birds" a l'Institut d'Estudis Catalans\nInauguració de l'exposició d'ocells a l'Institut d'Estudis Catalans\nLa sessió número 52 de la Societat Catalana de Fotògrafs de Natura (SCFN) se celebrà el passat 30 de novembre. Va servir per inaugurar la 3ª mostra de la SCFN, una exposició que consisteix en les imatges de 32 fotògrafs dels socis ampliades a gran format: 42x63 cm. Estan impreses amb una qualitat impecable per part de Francesc Muntada i emmarcades en alumini i arraglàs per Jordi Lluís Pi.\nL’acte començà amb la inauguració oficial per part de Josep Garmain, el representant de la Institució Catalana d’Història Natural, qui destacà l’activitat del grup de treball en diferents àmbits i la difusió que comporta per a l’entitat la itinerància que tindrà per tot Catalunya, a l’igual que van fer les mostres anteriors “NATURA CATALANA, rica i plena” i “FORMES I TEXTURES DE LA NATURA”, que per cert encara cueja: el març estarà al Museu-Arxiu de Vilassar de Dalt i el maig al Centre de lectura de Reus. És una bona carta de presentació de la ICHN i és indubtable l’efecte de conscienciació que produeix en el públic que la visita, que és molt nombrós arreu. Cal agrair al Departament de Territori i Sostenibilitat de la Generalitat de Catalunya el seu patrocini, que ha fet possible aquesta iniciativa.\nAlbert Masó explicà que la mostra és una recopilació d’imatges en les que el motiu principal consisteix en qualsevol aspecte del món dels ocells: morfologia, bellesa, depredació, migracions, gregarisme, comportament, etc. etc. Així mateix, mentre s’anaven projectant les imatges, anava comentant el motiu i la tècnica de cadascuna, així com qualsevol curiositat, característica o anècdota de “la història de cada foto” que havien enviat els autors. En els casos en que estava present el fotògraf sortí a explicar com l’havia fet i què l’havia inspirat.\nL’assistència ha estat molt alta. Després d’un interessant col·loqui, tots varem anar a fer un recorregut per a l’exposició, que estava al primer del claustre, on els autors van poder comentar els detalls de la seva obra. Una última sorpresa fou que es van poder contemplar per primera vegada els cinc cartells de Fotografia de natura realitzats paral·lelament i dissenyats per Marta Bretó. Ara l’exposició es podrà veure fins a finals d’any i després s’iniciarà una llarga ruta portant el nom de la Institució a través dels Països Catalans.\nInauguració de l'Exposició pel representat de l'IEC, Josep Garmain © Jordi Chamagué\nInauguració de l'exposició pel representant de la SCFN, Albert Masó © Màrius Domingo\nDetall de l'Exposició © Jordi Chamagué\nDetall de les fotografies © Màrius Domingo\nEl claustre de l'Institut d'Estudis Catalans amb l'Exposició © Jordi Chamagué\nPublicat per Societat Catalana de Fotògrafs de Natura a 11:32 Cap comentari:\nCrònica de l'Inauguració de l'exposició "Focus on ...


El suport del PSC i el PP permet tirar endavant el procediment negociat de l'Estadi Municipal de Reus\nLa CUP manté que la millor possibilitat és la venda de les instal·lacions\nImatge d'arxiu de l'Estadi Municipal de Reus CEDIDA\nEsports\tJosep Gallofré / Reus Digital\nDimarts, 15 Mai 2018 08:17\nEl ple de l'Ajuntament de Reus d'aquest dilluns ha aprovat, amb 17 vots a favor i 10 en contra, començar el procediment negociat per licitar el dret d'ús de l'Estadi Municipal. Així mateix, també que s'ha acceptat que el concurs de licitació de les instal·lacions hagi quedat desert. El suport del PSC i del PP ha estat essencial perquè la proposta tirés endavant junt amb els vots de PDeCAT, ERC i Ara Reus.\n"El procediment negociat ha de fer més atractiva la recepció de propostes després d'uns resultats inesperats durant la licitació", ha explicat el regidor d'Esports, Jordi Cervera, el qual ha afegit que l'objectiu és "preservar el patrimoni municipal i garantir el projecte de futbol de qualitat a la ciutat". En aquest sentit, el portaveu popular, Sebastià Domènech, tot i votar a favor, s'ha mostrat sorprès per les paraules de Cervera: "Posem el nom de Reus entre les 30 ciutats que tenen equip al futbol professional i em xoca que ara ens digui que el resultat és inesperat". "Si el Reus marxa de la ciutat caldrà donar moltes respostes a la gent".\nPer la seva banda, el representant del PSC, Andreu Martín, també ha mostrat el seu suport al procés negociat davant d'una situació "que ha acabat amb un gran bunyol". A més, el portaveu socialista ha manifestat que "volem que l'Estadi continuï sent municipal i ara les circumstàncies ens porten a fer aquest procediment negociat". Martín, però, també ha tingut paraules per al CF Reus i els ha demanat que "han d'entendre que la història és complexa".\nPer a Martín, "ara toca veure si podem exhaurir aquest termini de negociació" i espera que "pel bé de la ciutat hi hagi alguna empresa interessada".\nTot i que Ciutadans va votar a favor del concurs de licitació de l'Estadi Municipal, aquest cop ho ha fet de forma negativa. "La millor solució és la venda, ja sigui al Reus o altres opcions que puguin sortir", ha dit el regidor Guillem Figueras. A més, han defensat que la nova llei de contractació del sector públic "no planteja els procediments de negociació a les concessions de domini públic". Tot i això, el secretari del consistori ha manifestat que s'ha tingut en compte l'exposició de la formació taronja i s'ha ofert a "contrastar-ho" i que el procediment negociat "és del tot vàlid".\nLa CUP també s'ha mostrat contrària a aquest procediment negociat i defensa la venda de l'Estadi Municipal, tal com han fet des d'un principi. A més, el regidor cupaire Oriol Siurana ha demanat "coherència" a Ciutadans després que "fa un mes vostès van donar els vots a l'equip de govern perquè tirés endavant la licitació".\n"Aquest camp només serveix per un equip de futbol professional", ha dit Siurana, que defena que "amb els diners de la venda podríem fer els pavellons municipals que facin falta i no pas amb el superàvit". El regidor de la CUP s'ha preguntat que passarà "si marxa el CF Reus", perquè "ningú pot jugar jugar en aquell estadi perquè les despeses són inassumibles". "No podem regalar estadis municipals", ha reblat.\nL'artista cambrilenc Frederic Salvadó fa donació d'una obra a Riudoms\nEl Reus Deportiu Miró sua la samarreta per endur-se el derbi contra el Vendrell\nInvestigats l’alcalde, regidors, mossos i diversos veïns de Torredembarra per l’1-O arran d’una denúncia particular\nSeguir una dieta mediterrània hipocalòrica i fer exercici durant 2 anys suposa una pèrdua de pes estable de 4 quilos\nL'equip de Nibali fa el primer "stage" de la temporada a Cambrils\n"Uso partidista e inmoral de los recursos y actos públicos"\nMercè Dalmau no repetirà com a cap de llista pel PDeCAT de Cambrils\nL’Arxiu de Cambrils dedica el 'Document del Mes' de gener al vaixell Isla de Menorca\nLa nova Oficina Local d'Habitatge de Cambrils ampliarà el catàleg de serveis\nNova campanya d'excavació al jaciment del Cavet de Cambrils\n"L'AEiG Alverna de Tarragona, compleix 50 anys"\nL’operació biquini comença ara!


Zapatero i Catalunya | Bloc de Joan Brunet i Mauri\nPosted by Joan Brunet i Mauri | ag. 8, 2007 | Articles, Catalunya, Espanya, Política | 0 |\nSabíem que a Catalunya teníem problemes amb qüestions relacionades amb les infraestructures. Sabíem que hi havia instal•lacions que es trobaven a precari, però mai no hauríem suposat que en ben pocs dies, tots aquests problemes infraestructurals es podien fer evidents. Així hem vist com una falla elèctrica afectava a un bon nombre de persones a Barcelona; hem vist noves anomalies –per dir-ho d’alguna manera– a la xarxa de trens de rodalies de RENFE; hem patit el col•lapse de les nostres autopistes; hem sofert renovats problemes a l’aeroport d’El Prat. Tot plegat ens fa concloure categòricament que en matèria d’infraestructures, Barcelona, i amb ella la resta de Catalunya, estem més malament que no ens pensàvem i que les excuses ja no serveixen de res.\nDe ben segur que els polítics –els d’aquí i els d’allà– intentaran portar l’aigua cap el seu molí per treure profit de les circumstàncies i les acusacions i les explicacions es repartiran amb escreix per part dels uns i per part dels altres. El cert és que amb explicacions o sense, amb retrets o sense, ens trobem instal•lats enmig d’unes mancances infraestructurals de gran alçada. Unes mancances que no es poden atribuir –com alguns ja han començat a fer– a la mala gestió dels actuals governants. I això pel fet que si es tracta de trobar explicacions comprensibles a la situació que estem vivint aquests dies, ens hem de remuntar en el temps i analitzar fets i circumstàncies que han portat a què en un moment determinat tot sembli petar. Les obres infraestructurals no s’improvisen i calen anys de projectes i d’inversions per portar-les a terme. Fa anys que l’AVE hauria d’haver arribat a Catalunya; fa anys que s’hauria d’haver treballat per adequar les infraestructures elèctriques, viàries i ferroviàries a les necessitats d’un país que volem punter. D’aquí que voler treure partit d’aquesta situació en contra dels actuals governants és un exercici, com a mínim, d’hipocresia i de voler-se treure el mort de sobre en relació a possibles responsabilitats que cadascú pugui tenir de quan a Madrid governava el PP mentre que a Catalunya ho feia CiU.\nAixò no obstant, no ens he d’estar de recordar als governs de Madrid i de Catalunya que mai no pot ser excusa suficient per justificar l’actual desgavell traslladant totes les responsabilitats a governs anteriors, per moltes que sens dubte en puguin tenir. Menys encara quan els governs catalans dels darrers quatre anys presidits per Maragall i per Montilla eren plenament sabedors de les conseqüències que la situació de no-inversions que en matèria d’infraestructures Catalunya patia podia comportar, tal com dissortadament ara s’ha demostrat. I abans d’haver-nos de lamentar, potser hauria estat millor explicar com estaven les coses i quines mesures s’estaven adoptant per a fer-hi front. No ha estat així i, com aquell qui diu, tot sembla indicar que els incidents d’aquests darrers dies ha agafat al govern de Catalunya amb el peu canviat. Davant això ja no queda més remei que plantar-nos i, amb el govern de la Generalitat al capdavant, exigir a l’Estat que faci les inversions que corresponien i que corresponen a Catalunya; unes inversions que, fonamentalment, havien estat desviades cap a Madrid. No endebades cal recordar que mentre a Barcelona i a Catalunya ben poc es feia des de l’Estat, a Madrid, sota l’ègida del govern del PP i amb l’esguard tolerant del govern de CiU, es bastia la macroterminal T-4 i s’obria una nova pista d’aterratge a Barajas, s’ampliava la xarxa de metro en més de 40 quilòmetres i es construïen nous trams de les M-40 i 50.\nLa primavera s’anuncia amb unes noves eleccions generals. Que no oblidi el PSOE i que oblidi el president del govern que va ser amb els vots obtinguts a Catalunya que va poder guanyar les eleccions. No es tracta de fer pagar penyores. Sí que es tracta, però, que Catalunya disposi de les inversions que li pertoquen i que amb l’aplicació plena de l’Estatut, puguem ampliar les competències d’autogovern i de gestió directa de serveis bàsics que ara són en mans de l’Estat i que tants mals de cap ens estan provocant.\nPublicat a Diari de Sabadell, el 8 d’agost de 2007\nPreviousEducació per a la ciutadania\nNextEl canvi climàtic no és cap quimera


Departament de relacions internacionals - Salesians Sarrià\nPROGRAMA DE RELACIONS INTERNACIONALS\nTreballem per una escola europea de qualitat\nEl departament de Relacions Internacionals de l'escola col·labora en la tasca educativa per aconseguir una preparació integral dels alumnes, una formació humana i professional que asseguri un bon punt de partida dins un mercat laboral i acadèmic europeu.\nSalesians Sarrià, amb la participació en projectes internacionals i la promoció de les llengües estrangeres, vol potenciar la internacionalització de la comunitat educativa per ser una escola europea de qualitat que fomenti l’intercanvi de coneixement, cultures i experiències.\nEls nostres alumnes es poden preparar per als exàmens oficials de Cambridge ja que som un centre preparador autoritzat.\nSi us plau, indicar el nom i els cognoms\nSelecciona que et podem informar Escola Multilingüe Intercanvis Erasmus+ Ajudants lingüístics Exàmens Cambridge Formació professorat\nEs necessari seleccionar un tràmit\nEs necessasri acceptar els termes\nUna escola oberta a Europa i el món\nLa internacionalització de la comunitat educativa és un element essencial del projecte de l’escola i es duu a terme a través de la participació en diferents iniciatives internacionals, així com la promoció dels idiomes estrangers\nCERTIFICAT ESCOLA MULTILINGÜE\nEl curs 16-17 vam obtenir el certificat de la Fundació Escola Cristiana de Catalunya que ens acredita com Escola Multilingüe pel nostre treball de potenciar la internacionalització de la comunitat educativa a través de la participació en projectes internacionals i la promoció i l’aprenentatge dels idiomes estrangers en el marc d’un projecte lingüístic estructurat i coherent.\nAquest segell s’atorga a les escoles cristianes que demostrin l’aplicació d’iniciatives multilingües diverses i esdevé una garantia d'innovació, qualitat i seguiment del projecte multilingüe.\nIntercanvis amb escoles\nLa mobilitat ofereix als estudiants altres formes de relacionar-se i entendre un món sense fronteres\nENRIQUIMENT PERSONAL I ACADÈMIC\nDes de l’escola proporcionem als alumnes l’oportunitat de realitzar programes d’intercanvi amb escoles estrangeres. Cada curs acollim estudiants europeus durant uns dies reforçant vincles amb els nostres alumnes i establint ponts de relació, d’enriquiment personal i acadèmic i de respecte per altres cultures i llengües. L’experiència ens mostra que enriqueix els nostres estudiants tant en l’àmbit personal com acadèmic. Els intercanvis es realitzen en dos períodes escolars: l’anada al país estranger i l’acollida a casa per part dels nostres estudiants.\nCursos d’idiomes al migdia\nProposta formativa en idiomes per al desenvolupament dels nostres alumnes i la seva projecció professional i acadèmica\nCONVERSA I PREPARACIÓ AL FIRST\nOferim als nostres alumnes dues modalitats de cursos d’idiomes en la franja del migdia: Cursos de conversa (anglès, francès i alemany) i Cursos de preparació a l’examen oficial First Certificate.\nEls grups són reduïts, facilitant la dinàmica de les classes i l’aprenentatge de l’idioma, i els professors són nadius, titulats i amb experiència docent.\nCurs de conversa migdia (anglès, francès i alemany)\nL’objectiu d’aquests cursos és millorar la competència lingüística comunicativa oral de l’alumne pel que fa a la recepció, interacció i producció de la llengua.\nEl curs de 2h30 setmanals té una durada d’octubre a abril.\nCurs de Preparació a l’examen Oficial First Certificate\nDirigit a alumnes amb un nivell de B1.2, el curs té una durada d’octubre a maig. El seu objectiu és preparar als estudiants per a la presentació a l’examen oficial First Certificate que realitzarem a la nostra escola el mes de juny 2018.\nSalesians Sarrià és centre preparador (Preparation Centre) de Cambrigde que prepara i matricula als candidats.\nUn altre dels projectes on participem és en l’ensenyament de llengües amb ajudants lingüístics que donen suport a la formació en llengua anglesa dels nostres estudiants i el professorat\nALUMNES AMB FORMACIÓ UNIVERSITÀRIA\nFa cinc cursos que a l’escola col·laboren ajudants lingüístics, que donen suport a la formació de la llengua anglesa dels nostres estudiants, i també del professorat. Són estudiants universitaris que es desplacen a l’escola per posar en pràctica els seus coneixements a l’aula gràcies a convenis signats amb deu universitats europees.\nEls alumnes de Batxillerat, Batxillerat Internacional, Grau Mitjà i Grau Superior disposen d’un ajudant lingüístic que imparteix classes d’anglès i/o els mòduls tècnics amb la metodologia AICLE/CLIL.\nA l’escola apostem per aquest tipus d’ensenyament perquè permet al professorat centrar-se en l’alumne i fer un ensenyament flexible, interactiu i autònom. La metodologia dels ajudants lingüístics beneficia als alumnes ja que les classes són més reduïdes. A més a més, els ajudants tenen l’anglès com a llengua materna.\nEl que valoro més de participar com ajudant lingüístic és comunicar-me amb els alumnes. Entenc la seva dificultat de parlar anglès quan no es té com a llengua materna i els ajudo a desenvolupar-se\nYasmin Ahmed 20 anys Anglaterra\nEnsenyo anglès de conversa als estudiants de Batxillerat Internacional, i anglès més tècnic adequat als estudis que estan realitzant els alumnes de Formació Professional\nSabahat Javed Khan 22 anys Pakistan\nLa nostra participació a les classes crec que és molt beneficiosa perquè els alumnes disposen d’una persona que té com a llengua materna l’anglès els hi és més fàcil aprendre’l\nAlex Moore 20 anys Anglaterra\nLa nostra participació en el programa de l’escola és molt positiu. Amb una persona nativa, els estudiants aprenen col·loquialismes, diferents accents, paraules informals, cultura i costums del Regne Unit.\nCharlotte Ellwood 21 anys Anglaterra\nEstar en contacte amb els alumnes m’ha permès conèixer i aprendre sobre la ciutat de Barcelona i un coneixement general sobre la cultura i les tradicions, aixi com millorar el meu vocabulari\nYulia Ovchinnikova Rússia\nA classe parlo de diferents temes, com política, costums, història, tecnologia... Aquestes converses m’enriqueixen personalment, i a més, veig que els joves tenen una opinió molt clara de les coses.\nFatemeh Fartousi 20 anys Anglaterra\nEls alumnes de Formació Professional poden realitzar les pràctiques a l’estranger gràcies al Programa Erasmus +\nEls alumnes de Formació Professional poden cursar les pràctiques en centres de treball (FCT) a empreses d’Europa mitjançant el programa Erasmus+, programa instaurat per la Comissió Europea per tal de promoure l'intercanvi d'estudiants dins de la Unió.\nCARTA ERASMUS 2021 2027\nERASMUS POLICE STATEMENT\nAvantatges Erasmus +\nUn estudi publicat sobre l'impacte del programa d'intercanvi d'estudiants de la Unió Europea The Erasmus Impact Study demostra que els graduats amb experiència internacional tenen més possibilitats d’incorporar-se al mercat laboral. L'informe posa de manifest que més d'un terç dels becaris del programa Erasmus troben feina a l'empresa on han fet les pràctiques.\nSegons l'estudi, el programa Erasmus no només millora les perspectives professionals sinó que també proporciona als estudiants més amplitud de mires i més capacitat d'establir relacions socials.\nL’escola també forma part del Programa de mobilitat formativa i cooperació europea i internacional en els ensenyaments professionals, gestionat pel Departament d’Ensenyament.\nOferim als docents la possibilitat de participar en diferents programes internacionals, una oportunitat perquè ells obtinguin formació en llengua anglesa\nCONSOLIDA EL PROJECTE LINGÜÍSTIC DEL CENTRE\nEl nostre personal és fonamental perquè els estudiants aconsegueixin els seus objectius. Per això des de l’escola oferim als docents la possibilitat de participar en diferents programes internacionals, una oportunitat perquè ells obtinguin formació en llengua anglesa.\nFacilitem als professors del centre classes de llengües estrangeres, especialment d’anglès. A més, els hi oferim la possibilitat de realitzar estades en diferents empreses europees. Reben, també, docència i formació amb metodologia AICLE (Aprenentatge integrat de continguts i llengua estrangera).\nSalesians Sarrià participa en el programa d’innovació pedagògica ‘Generació Plurilingüe (GEP): aprendre llengües estrangeres a través de les matèries’ que té com objectiu augmentar la competència comunicativa de l’alumnat en les llengües estrangeres curriculars incrementant el grau d’exposició a aquestes llengües. Aquest programa d’ensenyament té una durada de tres anys i fomenta i consolida el projecte lingüístic del centre.


Relat "La nena de blanc. (Equívocs)"\nInici > detall del relat: La nena de blanc. (Equívocs)\n- Categoria: Terror, Biogràfica, Humor\nMai m'he considerat un paio poruc, però feia dies que m'atemoria certa pel·lícula de terror japonès que havia vist a la tele. És per això que no em va fer cap gràcia haver de sortir a comprar tot sol a la nit. Es pot dir que tenim sort de viure prop d'un polígon industrial amb un hipermercat que no tanca fins al vespre, clar que a l'hivern, al fer-se fosc tan aviat, detesto caminar carregat de bosses per un paratge tan desolat i ombrívol.\nQuan em disposava a creuar el carrer, després de travessar un descampat, vaig sentir un copet suau a la cama. Em vaig girar espantat cap al costat d'on havia vingut aquest. No vaig veure res, de fet, no se sentia cap soroll. Era com si el món s'hagués aturat, ni fressa de cotxes, ni la remor del vent. Era talment el moment propici de la peli en el que apareix el monstre de cop i volta i fa saltar tot el cinema d'un bot sobre les seves butaques.\nLlavors la vaig veure sorgint de la penombra, apropant-se'm. Una nena petita, roseta, amb cabells llargíssims i una pell quasi tant pàl·lida com el vestidet blanc que portava. Em mirava fixament, amb un somriure maliciós a la cara, mentre es dirigia cap a mi. Estava tan esfereït que vaig ser a punt de xisclar de terror, però m'ho va impedir un altre crit:\n- Laura! Vine cap al cotxe, que marxem!\nLa nena va agafar una pilota de plàstic que es trobava als meus peus, les bosses que portava no m'havien permès veure-la, i va córrer cap al vehicle familiar on els seus pares acabaven d'encabir-hi els queviures.\nTot i sentir-me alleujat, la por no em va abandonar completament. Vaig seguir el camí intentant tapar els meus pantalons amb les bosses del supermercat i pregant per no trobar-me a ningú que advertís la taca humida que em degotava de l'entrecuix en tot el trajecte fins arribar al pis.\nLes pors rauen dins nostre[Ofensiu]\nDesprés d'acabar de llegir-me el llibre de 10x10 estic dedicant-me a comentar els relats que m'han cridat més l'atenció. El teu entre ells.\nHe trobat molt ben buscada la situació amb la que ens vols posar de manifest que les pors i els dimonis els tenim sovint dins nostre, i que la percepció de la realitat és un difícil exercici deformat per les nostres experiències i prejudicis.\nUn 10 per un dels que considero millors relats de 10x10,\nla nena equívoca[Ofensiu]\nqwark | 25-01-2007\nPer què serà que els nens són el que fan més por a les pelis de terror? És tot un misteri. Sigui com sigui opino que és molt difícil fer por sense l'ajuda de les imatges i, especialment, dels efectes de so (què fa més por que un sinistre cor de veus infantils?). Només amb lletres costa molt. No sóc especialment afeccionat al gènere i només he llegit un parell de llibres de por i tampoc me n'han fet molta. El teu relat no sé si pretenia fer por (intentar aconseguir-ho en un text de dos minuts em sembla arriscat) però sí que ens condueix amb eficàcia cap a un punt àlgid, que resols amb la sortida més o menys elegant de l'humor. Crec que és habitual recórrer a l'humor quan intentem fer terror.\nEn tot cas, has aconseguit crear una bona història a partir d'una idea senzilla, on el concepte d'equívoc queda plasmat amb força encert.\n... a qui no li ha passat una cosa semblant? Saps donar sensació de realitat...


Carxofes amb cloïsses i pernil, Llagosta amb bolets i tòfona i Roques d’alsàcia de xocolata amb nous\nper Joan Mitjà\t el abr. 29, 2022\nCarxofes amb cloïsses i pernil\n16 làmines de pernil Ibèric\nceba, all i julivert picat\nTalleu bé les carxofes, traieu totes les fulles dures i deixeu un tros de tija ben pelada. A continuació, bulliu les carxofes amb aigua, sal i una mica de farina, que la dissoldreu abans d’afegir-la en una mica d’aigua freda. En un recipient, a part, fregiu la ceba i l’all i sense que arribin a agafar color i afegiu-hi una culleradeta de farina.\nDeixeu que es refredi una mica. A continuació, afegiu-hi un culleró d’aigua d’aquella que hagi utilitzat per coure les carxofes. Quan comenci a bullir, afegiu les carxofes i les cloïsses i les deixeu al foc fins que s’obrin.\nServiu-ho en un plat una mica fondo. Emboliqueu la tija de cada carxofa amb una làmina de pernil ibèric, col-loqueu les cloïsses als costats, cobriu amb la salsa ( per refinar-la passeu-la abans per un colador) i finalment, afegiu-hi el julivert picat.\nLlagosta amb bolets i tòfona\n4 llagostes de 500 g\n2 escalunyes picades.\n200 g de rovellons o altres bolets\n½ de brou de peix\n2 cebollins picats\n2 tomàquets madurs tallats en daus.\nPoseu a bulllir les llagostes amb aigua i una fulla de llorer durant 4 minuts. Un cop bullides, traieu-les d l’aigua i les deixeu refredar de 10 a 15 minuts. Talleu els caps de les llagostes i peleu-ne les cues amb compte perquè no es trenquin. Reserveu-ho.\nTalleu les llagostes per la meitat, col.loqueu-les dins d’una cassola amb una mica de mantega i les flamegeu amb el brandi. Afegiu-hi els bolets saltats, la tòfona picada, el cebollí i la tomata. Finalment afegiu la salsa i ho deixeu coure 2 minuts. Rectifiqueu l’assaonat.\nAmb la mantega, salteu les escalunyes i els caps de les llagostes, afegiu-hi el vi blanc i deixeu-ho reduir a la meitat. Tot seguit hi afegiu el brou de peix i ho deixeu bullir durant mitja hora. Passeu-ho pel colador fi i rectifiqueu de sal i pebre. Reserveu-ho.\nRoques d’alsàcia de xocolata amb nous\n¼ de kg de sucre\n½ kg de nous mòltes\n125 g de xocolata negra ratllada\n1 cullerada petita de cacau (canyella en pols, opcional)\nMescleu ràpidament els ous i el sucre durant 10 minuts. Afegiu la resta d’ingredients i barregeu lentament amb una cullera de fusta.\nDeixeu reposar la mescla durant 2 hores a la nevera. Col-loqueu sobre una placa antiadherent, pilonets de la mescla anterior de la mida d’una cullereta de te.\nDeixeu-ho coure de 8 a 10 minuts a 180º c (en un lloc sec es guarda durant un mes).


Sobre el lloc www.platy.ru: els nostres experts i el redactor en cap\nEl nostre lloc està dedicat als vestits, perquè ajuden a ser realment femenins i encantadors.\nCadascun dels nostres autors és expert en el seu camp i està feliç de compartir els coneixements acumulats al llarg dels anys quan es treballa amb diversos clients. Fer el seguiment de les notícies i de les tendències de la moda fa que els nostres articles siguin rellevants i útils per a cada fashionista.\nLa tasca principal de la nostra redacció és ajudar a una dona a crear una imatge harmoniosa i trobar el seu estil individual. En els seus articles, els estilistes amb experiència, creadors d'imatges i dissenyadors revelen els secrets de l'elecció correcta dels vestits i ofereixen recomanacions útils per a les dones de qualsevol tipus de cos, aspecte i caràcter.\nGràcies al talent i la imaginació irreprimible dels dissenyadors, cada any hi ha un gran nombre de noves col·leccions i és fàcil triar un vestit segons la vostra figura, aspecte i temperament.\nApreneu els matisos, experimenteu, seguiu els nostres consells i podreu crear el vostre propi estil, que reflecteixi el vostre "jo" interior.\nCom a experimentada creadora d'imatges i dissenyadora de moda, Alexandra coneix moltes subtileses per crear una imatge i dóna recomanacions personals per trobar un estil modern i harmoniós. Hi ha una experiència en la confecció de vestits segons l’ordre individual. Com a redactor en cap del lloc, dóna consells professionals per triar un vestit per a qualsevol ocasió. Es refereix a treballar amb ànima i amor.\nAnna en les seves imatges s'adhereix al minimalisme i la feminitat. Experimentant una passió especial per la roba feta a mà, prefereix portar roba única feta segons els seus propis dissenys.\nAlina estima experimentar amb la roba i sempre busca alguna cosa nova i inusual. Li agrada una barreja de diferents estils, eclecticisme, estil de carrer dinàmic.\nKsenia es complau a escriure sobre la història i les tendències actuals de la moda. Estils preferits de roba: preppy, smart casual, grunge per a ocasions especials i per a tots els dies: minimalisme.\nElena Lisova és versada en psicologia i medicina, té una educació rellevant. Els cursos de psicosomàtica van ajudar a entendre millor la relació entre aquestes ciències. L'augment de quatre fills i l'assessorament dels éssers estimats va ajudar a desenvolupar la pràctica.\nElena Troshina Es va graduar a la Universitat Pedagògica Estatal de Penza en la direcció de "pedagogia i psicologia". Més de 6 anys va treballar en una escola integral. Va obtenir una experiència versàtil considerable en treballar amb nens, adolescents i pares. En treballar amb aquest últim, sovint va actuar com a assessora familiar. Amb alegria sincera i desig d’ajudar, estic disposat a compartir amb els lectors del lloc les experiències i els coneixements acumulats.\nLarisa Kurtmullaeva - professora, psicòloga i periodista. Treballant com a corresponsal, va proporcionar assistència psicològica a tots els que la necessitaven. Té experiència en la criança de nens. Larisa comparteix les seves habilitats de vida i educació amb tothom.


VÍDEO L'avió del Tibidabo ja torna a sobrevolar Barcelona | NacióDigital\nVÍDEO L'avió del Tibidabo ja torna a sobrevolar Barcelona\nL'atracció es posa en funcionament després de cinc mesos de rehabilitació\nper Redacció , 11 de juny de 2017 a les 18:00 |\nAquesta informació es va publicar originalment el 11 de juny de 2017 i, per tant, la informació que hi apareix fa referència a la data especificada.\nL'avió del Tibidabo ha tornat aquest diumenge al parc d'atraccions barceloní després de cinc mesos de procés de rehabilitació. L'atracció gairebé centenària ha engegat motors després de cinc mesos de rehabilitació. Ho ha fet en un ambient festiu que ha comptat amb diversos personatges que han gaudit d'aquesta atracció al llarg de la història. A l'acte inaugural també hi han assistit membres del Tibiclub i personalitats molt vinculades a la història del parc, com els descendents i familiars del promotor del Parc el Dr. Salvador Andreu i l'enginyer i constructor de l'avió Marià Rubió i Bellver.\nEl tinent d'alcaldia i president de B:SM, Jaume Collboni, ha fet el viatge inaugural. Ha afirmat que "era una obligació de l'ajuntament i del parc recuperar l'avió, la seva essència i allò en què connecta passat i futur".\nEl 23 de setembre de 1928, l'avió del Tibidabo, rèplica exacta del primer aparell que el 1927 va realitzar el trajecte entre Barcelona i Madrid, feia el primer vol. Una atracció pionera i quasi centenària, de les que millor representa l'època en què va ser creada quan la ciència i la tecnologia es posen per primer cop al servei de la diversió de la ciutadania.\nAvui #tornalavió del #Tibidabo amb la cara neta! Estic convençut que és un bon presagi de la bona temporada que ens espera✈🎡 @parctibidabo pic.twitter.com/WfhFvNNOsQ\n— Collboni BCN (@jaumecollboni) 11 de juny de 2017\n#Tornalavio del #Tibidabo !!! pic.twitter.com/ScOY5Whx3w\n— Parc Tibidabo (@parctibidabo) 11 de juny de 2017\nRestauració a l'interior que recrea l'època de la seva construcció\nEl projecte de rehabilitació ha anat a càrrec de l'arquitecte Dani Freixas, que s'ha centrat en la recuperació del caràcter original de l'avió que es va inaugurar el 1928. Seguint aquests conceptes, s'han restaurat al màxim els elements existents, incorporant només els elements nous necessaris que també ajuden a recrear millor l'època en què es va construir. Així, s'han entapissat de nou les cadires i polit i envernissat els elements de fusta com les finestres. També s'ha reparat i restaurat l'indicador de rumb, les llums del sostre de llautó i els acabats del bany que hi ha a l'interior. A l'exterior, amb la missió de reproduir al màxim un avió de l'època s'ha recuperat l'acabat "reblonada" de les xapes metàl·liques que el folraven.\nPel que fa al grafisme, s'ha recuperat el disseny original amb un gran T1 en el lateral, afegint sota de l'ala una numeració que correspon a la data d'inauguració de l'atracció: 23·9·28, i en la part davantera dels dos laterals el nom de TIBIDABO, simulant la línia aèria oficial de l'aparell. A més, s'ha incorporat també a l'aleró final els colors de la senyera, tal com es feia a tots els avions de l'època.\nBarcelona, Societat, Tibidabo, avió, Barcelona, rehabilitació


Almassora se submergeix en les festes de Santa Quitèria\nAlmassora se submergeix des d’aquesta nit en les festes patronals en honor a Santa Quitèria. Ho farà, com de costum, des de la plaça Major, punt neuràlgic de l’inici d’unes celebracions que s’estendran fins dissabte que ve 25. Nuria Alcalde Vedrí, la reina de les festes, dispararà el coet anunciador des del balcó de Ca la Vila a mitjanit al costat de les dames Nuria Dealbert Lafuente i Mar Rouco Cantavella.\nLa Junta Local de Festes ha preparat un espectacle de llum i música en el barri antic per a començar a unes celebracions declarades Festes d’Interés Turístic Provincial que viuran el seu punt àlgid el dimecres 22, amb el repartiment de Les Calderes, esdeveniment en el qual col·laboren l’Ajuntament d’Almassora i la Diputació Provincial de Castelló.\nLa jornada de hui començarà a les 19.30 hores amb la inauguració de l’exposició de pintura de Ramón Manrique Pesudo ‘Pinceles que hablan’ en Espai Mercat. A continuació tindrà lloc la inauguració de la pintura donada per artistes locals en el Museu del Joguet i la demostració de rebosteria a càrrec de Belén Mollá, finalista del concurs ‘Sí, chef’, en el Mercat Central.\nEl recinte del Casal del Vi i obrirà les seues portes a les 20 hores amb la presència de reina, dames i autoritats. A continuació, els integrants de l’ACT La Piocaora compartiran sopar de ‘pa i porta’ al carrer Sant Marc, encreuament amb la Picaora, esdeveniment amenitzat pel Duo Camaléon.\nEn la mitjanit tindrà lloc el tret de l’Esclat de Festa en la plaça Major, epicentre de les celebracions patronals que donarà pas a la inauguració del Recinte Fester amb la disc-mòbil a càrrec de Danny Mads, Cristian Bovea i Joel Balada. Per part seua, un equip de mediadors de Controla Club visitarà les penyes, colles i casals per a informar i resoldre dubtes, referent al consum d’alcohol i altres drogues sota el lema ‘Si et passes t’ho perds’.\nLa regidora de Festes, Isladis Falcó, ha recordat a tots els participants la necessitat de ser “cívics i responsables, de gaudir molestant el mínim a la resta”. A més, ha animat a penyes i colles a reciclar vidre, plàstic, paper i cartó en el punt de recollida que FCC i el consistori habilitaran en la plaça Santa Teresa els pròxims dilluns i dijous de 12 a 16 hores.


Tot a punt per a la celebració de la Fira ViBa i la mostra Vi_suals\nTot a punt per a la celebració de la Fira ViBa i la mostra Vi_suals. Foto: AJM\nEls dos certamens s’han presentat amb la presència de l’alcalde de Manresa, Marc Aloy Guàrdia; de la regidora de Cultura i Festes, Anna Crespo Obiols; del president del Consell Regulador de la DO Pla de Bages, Joan Soler; del president de Bages Impuls, Ignasi Sala; de la presidenta Taula d'Arts Visuals de la Catalunya Central, Anna Roca, i de membres de Foto Art Manresa i de Cine Club Manresa.\nLa música en directe i els espectacles diversos acompanyaran les diferents jornades de la ViBa a l’Anònima, on es podran degustar vins de tots els elaboradors acompanyats de la gastronomia de la foodtruck Rock & Raola. Podeu consultar el programa sencer i fer les reserves anticipades a www.firaviba.cat\nExposició fotogràfica col·lectiva «Cercles», a càrrec de membres de FotoArt Manresa


El 65% dels espanyols considera que menja a l'excés, segons un estudi | Consumer\nEl 65% dels espanyols considera que menja a l’excés, segons un estudi\nTres de cada quatre mengen i sopen veient la televisió\nAquest treball conclou que, en general, els espanyols «mengen i sopen correctament», ja que els aliments que més es consumeixen són les verdures, amanides, carn i peix (tres vegades per setmana), seguits de les sopes (dues vegades), pasta i llegums.\nD’altra banda, prop del 40% dels pares de família assegura tenir coneixements de cuina mitjans-alts, enfront del 75% de les mares. Així mateix, el 86% dels espanyols prefereix els gustos tradicionals, encara que un 70% es mostra partidari de provar noves receptes.\nL’estudi indica a més que el 90% dels enquestats menja a casa entre les 14 i les 15:00 hores, invertint poc més de 30 minuts en un menjar «fort». Els espanyols mengen o sopen fora de la llar una mitjana de 18 vegades a l’any (sobretot entre els 18 i 40 anys), encara que un 13% no ho fa mai.\nRespecte als hàbits de compra, la majoria de les llars va una vegada a la setmana, una activitat que representa per a una família tipus de quatre membres una despesa mitjana de 122 euros setmanals, mentre que la despesa mitjana a menjar fora de casa és de 34 euros mensuals.\nalimentació hábitos alimenticios-ca salut


Barbara Kruger, o el feminisme amb Futura | Proto-periodista en moviment\nEl grup Veintidós s’ha replantejat la imatge de CINEMEDI, el nostre projecte de Producció Periodística, una tasca en què m’ha permet conèixer a Barbara Kruger. Casualment, si bé també mínimament, l’estil que buscava de trobar coincidia amb la seua obra: tipus de lletres amb gruix contundent, de moviment itàlic, amb un blanc radiant i sobre fons de colors durs. Però ella conseguia allò que a mi m’hi mancava; perdoneu la gosadia d’atrevir-me a comparar-me amb ella, però vaig descobrir que el treball gràfic ens resultava senzillament dèbil davant la seua contundència visual i la seua força crítica. Encara que mínima i casual, va ser prou per a deixar-nos influenciar pel seu estil, òbviament, sense ànim de plagi.\nNo sóc l’únic que s’ha rendit davant Kruger: Shefard Fairey, autor del conegut cartell icònic d’Obama amb la paraula hope (esperança), així com de la marca visual i la maquetació de la revista nord-americana Obey, reconeix que és una de les seues principals inspiracions. Altres influències travessen l’Atlàntic, com el cartell electoral de Ségolène Royal, la candidata socialista a les eleccions franceses de 2007. No és pas d’extranyar que ambdós casos ha estat per a una finalitat política, ja que la seua obra duu eslògans com ara «Primer compre desprès existisc», «No pots dur-te els diners a la tomba», «El teu cos és un camp de batalla», «Com és que t’atreveixes a no ser jo» o «Tu no ets tu mateix». Per acabar d’adobar-ho, si ens llegim la seua biografia, sabrem que la seua feina va estar molt vinculada a moviments feministes i anticonsumistes.\nSemblances evidents entre l'estil de Kruger (esq.) i el cartell electoral de Royal.\nPerò la nostra raó per a inspirar-nos en el seu estil no és pas per motius ideològics. Creiem que l’estil d’aquesta dissenyadora, que va treballar en «Condé Nast Publications», «House and Garden» i «Aperture», és atractiu en un mitjà on la fotografia té un rol important, com és en el nostre projecte. I més encara si en les fotografies gairebé sempre el subjecte són les persones, com passa en la seua obra. La manera de donar força a la imatge mitjançant una bona composició tipogràfica del missatge, així com l’estructuració de l’espai dins de l’àrea de la fotografia. Fins i tot m’he atrevit a proposar al grup que la portada de la revista la fotografia de fons podria ser en blanc-i-negre. En una època on el color no és cap novedat, o fins i tot un abús, potser que el blanc-i-negre i frases en colors siga una bona manera de transmetre un missatge, tot plegat.\nPer últim, us enrecordeu de la portada guanyadora dels magacíns nord-americans del 2008? Sí, aquesta que hi surt el governador novaiorquès Eliott Spitzer al The New Yorker. Doncs bé, és idea seua. Certament, el seu feminisme roig amb tipografia de lletra Futura hi ha tocat de mig en mig.\nUna resposta to “Barbara Kruger, o el feminisme amb Futura”\nMadurando la imagen « Cinemedi Says:\ndv. 27 Març 2009 at 20:32 pm\n[…] todo eso, la inspiración por la que circuló el cambio de imagen se llama Barbara Kruger. « Alcoy al frente […]\ndv. 27 Març 2009 at 20:21 pm\nCreativitat en moviment, Producció Periodística\nEtiquetes: Barbara Kruger, disseny gràfic, feminisme, Futura


“El capvespre de dia 16 hi ha moltes famílies manacorines que vénen a Sant Llorenç” - CENT PER CENT\n“El capvespre de dia 16 hi ha moltes famílies manacorines que vénen a Sant Llorenç”\nAntoni Gomila “Botó” (Sant Llorenç, 1978) és l’obrer major del sobreposat de Sant Llorenç i també un dels dos dimonis del poble. Parlam amb ell sobre la festa al poble.\nCom sorgeix el sobreposat de Sant Llorenç?\nVa ser una encalentida meva. Cap a l’any 2007 semblava que la festa, d’un any per l’altre, anava perdent detalls: quedaven pocs foguerons, els dimonis ja no sortien i no s’acabaven de coordinar amb la banda… A jo de sempre m’ha estirat molt Sant Antoni i em sabia greu que es perdés. Vaig agafar un grup de joves per posar-nos a fer-hi feina. A més, els joves anaven de marxa a Artà o a Manacor i entre tots el grup que vàrem formar vam estirar de valent.\nQuantes persones en formau part actualment i com us organitzau?\nSom una confraria i actualment la formam deu persones. Al llarg de l’any anam fent feina però a mitjan octubre ens començam a trobar i ara és quan tenim més feina. En un període relativament curt ha passat de no haver-hi res a ara que, per exemple, tenim actes des de dia 9 de gener fins dia 17 i el poble ens ha acollit molt bé.\nUs complementau amb l’Ajuntament, no?\nSí. En temes de logística i infraestructura seria molt complicat que nosaltres poguéssim tirar endavant sols i crec que tenim una bona compenetració. Històricament ells duen la part de les Beneïdes i dels foguerons i nosaltres hem anat a completar el que s’havia perdut.\nPassam una bacina i la gent posa la voluntat. No exigim ni més ni manco. La gent del poble sap que tots els doblers que es posen es reinverteixen en la festa. De fet, cada any, el dissabte abans de Sant Antoni hi ha el firó i recordam a la gent els doblers que han recaptat l’any anterior i explicam en què els hem invertit.\nQualsevol persona pot entrar a formar part del sobreposat?\nSi però establim que les inscripcions es facin en el mes d’octubre perquè és una manera de saber si la gent hi està realment interessada.\nTeniu cap dona que balli?\nNo, però no perquè no en vulguem. Tenim cinc figures clau: dos baciners, dos dimonis i Sant Antoni. Un dels requisits per la substitució d’aquestes figures és que la persona que ha exercit aquella figura i abandona el càrrec ha de proposar al sobreposat una nova persona i el sobreposat ho ha d’acceptar. Aquesta norma no exclou ningú: no s’ha de venir de cap família i podria ser perfectament una dona. La qüestió és que som una formació bastant novella i encara no s’ha donat el cas. L’única cosa que em sap greu és que es girin els noms: la figura és la figura però qui hi hagi davall és igual si és un home o una dona.\nEstau entre Manacor i Artà, dos llocs molt santantoniers. Com es viu això?\nÉs curiós perquè el capvespre de dia 16 hi ha moltes famílies manacorines que vénen a Sant Llorenç. Una altra tendència que hem canviat és que els joves abans quedaven a Artà, perquè la majoria va a l’institut allà, però en els darrers anys, venen a dinar a Sant Llorenç i ja el capvespre queden a viure la festa aquí. És difícil viure entre Artà i Manacor però també té facilitats. A la gent de cada vegada l’estira més.\nCom transcorr la festa?\nSortim a les 10.30. L’escola ve i fem el primer ball. Anam al centre de dia, passam pels diferents comerços del centre i per l’escoleta i acabam a l’escola i encenem el fogueró de l’escola. A les cinc ens hi tornam a posar, fem la volta per tots els bars i l’Ajuntament, on enguany farem un acte nou que és la convidada. Després a les set anam a la rectoria i fem la lectura de l’Argument, que repassa de manera humorística els aspectes més destacats de l’any i fem una ofrena en honor a un dels membres del sobreposat, en Tolo i passam d’un ambient molt festiu a un moment molt solemne. Finalment fem l’encesa dels foguerons i fins que acaba la festa.\nCom es conjuga Sant Llorenç amb Son Carrió i Sa Coma?\nAntigament, abans que nosaltres ens posàssim al capdavant, la banda anava per tot, però a Sa Coma no existien dimonis i a Son Carrió eren privats. Hi havia una mica de desgavell. A poc a poc, nosaltres hem quedat a Sant Llorenç amb els dimonis del poble, a Son Carrió varen sortir nous dimonis i a Sa Coma també. D’aquesta manera ara cadascú queda en el seu nucli poblacional.\nNomés donar les gràcies a tots els membres del sobreposat per tota la feina que fan.\nConcurs de gloses de Card.cat\nCard.cat ha unit forces amb el sobreposat de Sant Antoni de Sant Llorenç i amb els glosadors de Mallorca per expandir el certamen anual de glosa escrita en català tot Mallorca. Amb un màxim de tres quartetes, es poden presentar les gloses fins dia 10 de gener i enviar-les al correu editors@card.cat. Les bases completes per participar al concurs es poden consultar al web de la publicació llorencina. Tal com informa Card.cat, les gloses guanyadores seran publicades de manera destacada a la revista Card.cat i llegides públicament durant l’Argument, que es du a terme dia 16 de gener a la rectoria.\n‘Manacor es mou amb la cultura’ acosta l’art, la música, la dansa i la literatura a diferents espais del municipi\nManacor enceta un nou cicle cultural que amb el lema ‘Manacor es mou amb la cultura’ acostarà la música, l’escultura, la fotografia, la dansa, la literatura i diversos espectacles infantils…\nLa Sala la Fornal ha presentat la programació prevista per als mesos de febrer i març que, ben atapeïda, tendrà com a plat fort el grup revelació Lemon Emigrants, d'una…\nEls dia 1 de març s’estrena a l’Auditori de Manacor La bella Helena, una opereta de Jacques Offenbach. En parlam amb Montse Mozo i Sergi Gil,actors principals de l’espectacle; Petra…\nprevious post: Propòsits 2020: com aconseguir els nostres objectius\nnext post: Avançament glosador


Membres del grup impulsor de la recollida, lliurant les signatures\nUn grup de ciutadans va fer ahir el primer pas en ferm per recuperar el patrimoni de l’artista mataroní Santi Estrany. Ho va fer mitjançant l’entrega d’un plec d’adhesions al registre de l’Ajuntament en què reclamen que la Plaça de l’Ajuntament s’anomeni Plaça dels Ninots de Santi Estrany i que recuperi una reproducció del mural original que durant els anys seixanta va haver-hi en aquell espai.\nAconseguir que la Plaça de l'Ajuntament recobri el simbolisme de què Santi Estrany va dotar-la és el principal objectiu d'un grup de ciutadans que promouen la recuperació de la seva obra. Una vintena d'entitats de la ciutat d'àmbits ben diferents han signat el plec d'adhesions que reclama que es reconegui l'artista.\nObjectiu: Plaça de l’Ajuntament\nÉs per això que d'una banda reclamen que es recuperi el nom de Plaça dels Ninots de Santi Estrany per anomenar l'actual Plaça de l'Ajuntament per tal de reconèixer-la "com molts mataronins ho han fet al llarg dels anys". A més a més, el col·lectiu considera que “la ciutat està davant una oportunitat única de contribuir al seu embelliment recuperant l'esgrafiat que va fer Santi Estrany en una plaça que actualment no acaba d'estar ben resolta".\nEls impulsors de la proposta van remarcar que ara “és un bon moment per tirar-ho endavant perquè es compleixen 50 anys de la creació del mural, que va presidir la plaça de l’Ajuntament entre el 1962 i el 1968”. Aquestes peticions s’han fet pocs dies després que Santi Estrany rebés la medalla de la Ciutat a títol pòstum com a reconeixement de la seva carrera.


'Universo Playmobil' en Burriana recibe cerca de 35.000 visitas\nL’exposició ‘Univers Playmobil Borriana’ ha rebut des de la seua inauguració, el passat 24 d’octubre, fins avui prop de 35.000 visites, segons ha indicat el regidor de Cultura, Vicent Granel, que ha aprofitat per a recordar que estarà oberta fins al diumenge 5 de gener en el Centre Municipal de Cultura la Mercè.\nÉs la primera vegada que la província de Castelló acull una mostra de l’Associació Espanyola de col·leccionistes de Playmobil «Aesclick», entitat que reuneix col·leccionistes i aficionats d’aquests reconeguts i populars joguets.\nLa sala d’exposicions del CMC la Mercè recrea, dins del meravellós món Playmobil, meravellosos espais màgics de pirates i monstres, pallassos, fades i elfs, científics, indis i vaquers, cavallers medievals, esportistes i, fins i tot, la platja de l’Arenal.\nUn total de 8 diorames, més de 20.000 peces i 2.000 figures han convertit Univers Playmobil Borriana en una de les exposicions més grans que s’han celebrat a la Comunitat Valenciana.\nCal recordar que durant l’exposició, les persones visitants poden participar en el concurs ‘click amagat’, on s’han de trobar unes figures ocultes dins dels diorames i entre les persones encertants es farà un sorteig de cinc caixes de Playmobil, que tindrà lloc el 5 de gener a les 12 hores en el mateix lloc on se celebra la mostra.\nL’exposició s’ha complementat amb altres activitats paral·leles, com ara, un mercat de col·leccionisme que es va celebrar els dies 22, 23 i 24 de novembre, i per Nadal amb un Betlem, també de les entranyables figures, en el CMC la Mercé.


Els bancs espanyols utilitzen Miami com a porta d'accés als EUA\nAl país hi ha en venda més de 100 bancs intervinguts\nEls bancs espanyols fa anys que van veure que als Estats Units s'entra pel sud. Després del daltabaix financer al país, entitats com el Sabadell segueixen creixent comprant bancs intervinguts.\nARIADNA CARBONELL Barcelona. 23/08/2011 00:00\n260x366 El Sabadell va tancar divendres la quarta operació de compra d'una entitat de Florida en els últims cinc anys. / FRANCESC MELCION El Sabadell va tancar divendres la quarta operació de compra d'una entitat de Florida en els últims cinc anys. / FRANCESC MELCION\nFlorida i la seva llatina capital, Miami, són la porta d'entrada de les empreses i entitats financeres espanyoles als Estats Units i, d'allà, a molts països sud-americans. Entitats com el BBVA, el Sabadell, Popular o Caja Madrid fa temps que van veure oportunitats de negoci acompanyant les empreses espanyoles interessades en el mercat nord-americà i a l'inversa, és a dir, guiant les companyies dels EUA que volien posar un peu a Espanya. Posteriorment les entitats financeres van veure els beneficis de diversificar la seva activitat fora d'Espanya, actualment immersa en una profunda crisi econòmica. Ara també s'interessen per la banca minorista domèstica i per la gestió dels grans patrimonis del país.\nFlorida és la destinació principal de les adquisicions espanyoles, però no és l'única. En general, els estats del sud, d'influència llatina més clara, com ara Texas, Alabama, Arizona, Califòrnia, Nou Mèxic o Colorado, també compten amb una presència significativa de bancs i caixes procedents d'Espanya. El degoteig de compres d'entitats va anar creixent fins a l'esclat de la bombolla de les hipoteques subprime , i de fet, molts esperaven que la crisi financera permetés a la banca espanyola ampliar la seva presència a l'altra banda de l'Atlàntic. Però des d'aleshores les operacions s'han produït amb comptagotes, amb el BBVA i el Sabadell al capdavant del procés.\nEl banc presidit per Josep Oliu acaba d'anunciar la quarta operació corporativa a l'àrea de Florida en els últims cinc anys. Després de la compra de TransAtlantic Bank el 2007, d'apoderar-se del negoci de banca privada de BBVA el 2008 i d'adquirir Mellon United National Bank l'any passat, ara s'ha decidit per una entitat intervinguda, el Lydian Private Bank. Gràcies a això, el Sabadell ja és -per volum de dipòsits- el setè banc d'aquest estat americà.\nPresent a Florida des del 1993, on operava amb llicència pròpia, el Sabadell s'ha quedat ara els actius i alguns passius del Lydian. L'empresa catalana està resguardada per la fórmula de l'esquema de protecció d'actius, una solució segons la qual la Federal Deposit Insurance Corporation (FDIC, l'equivalent nord-americà al FROB espanyol) assumirà el 80% de les pèrdues que puguin aflorar. Aquesta fórmula és la que les entitats interessades a comprar la CAM volen que assumeixi el Banc d'Espanya per protegir-los d'eventuals ensurts amagats en els seus comptes.\nMés de cent opcions\nLa FDIC ha intervingut més de 100 entitats, petites i no tan petites, que poden despertar l'interès dels bancs espanyols. Però tot i estar pendents de les oportunitats que sorgeixin, les operacions no han acabat de produir-se. Amb la crisi, molts bancs d'arreu del món no es troben en la millor forma per pensar en adquisicions. A banda del Sabadell, només BBVA es va adjudicar Guaranty Financial, un grup amb 150 oficines a Texas i Califòrnia, amb un esquema similar al de Lydian per esquivar pèrdues.\nEl Santander no amaga que té ganes d'ampliar la seva presència als EUA, limitada al Sovereign Bank de Pennsilvània, al nord-est del país i lluny del públic llatí. L'entitat va adquirir el 100% del Sovereign el 2009, que aquell any va perdre 25 milions d'euros i el 2010 va guanyar 560 milions. Ara busca noves oportunitats.


El PSOE guanyaria clarament el 28-A i podria duplicar el PP en escons | NacióDigital\nEleccions espanyoles 28-A: CIS\nper Roger Tugas Vilardell, 9 d'abril de 2019 a les 12:42 |\nPedro Sánchez, durant la presentació de la campanya. | ACN\nEl PSOE ho té tot de cara per guanyar les eleccions de forma folgada el 28-A. Segons el baròmetre del CIS fet públic aquest dimarts, el socialistes creixerien dels 85 escons actuals fins a 123-138 i fins i tot podria duplicar el segon partit, el PP, que cauria de 137 a 66-76. En tercer lloc, es trobaria Cs, amb 42-51, però molt a prop de Vox (29-37), que fins i tot podria superar Unides Podem (33-41).\nPel que fa a Catalunya, ERC podria duplicar diputats, passant de 9 a 17-18, i s'hi imposaria clarament, mentre que JxCat retindria 4-5 dels 8 actuals del PDECat. Les altres forces que tindrien representació al Congrés serien el PNB (6), EH Bildu (3-5), Compromís (1-2) i Navarra Suma (1-2) -la coalició entre UPN, PP i Cs-, mentre que podrien aconseguir un escó Coalició Canària o fins a dos el Pacma.\nD'aquesta manera, el tripartit de dretes quedaria lluny de la majoria absoluta de 176 diputats i, per la franja baixa, la suma entre PP, Cs i Vox -i Navarra Suma- quedaria en 138 diputats i, per l'alta, tan sols n'assoliria 166, deu per sota dels necessaris.\nEn canvi, el PSOE podria tenir a l'abast diferents sumes possibles per conformar govern, segons el resultat exacte de cadascuna de les forces. Pedro Sánchez podria intentar sumar amb Cs (165-189 diputats) o fins i tot tan sols amb Podem i Compromís (157-181). Afegint el vot d'ERC, la majoria seria molt més viable (174-192), mentre que, amb JxCat, estaria garantida fins i tot sense el suport dels partits bascos (178-204).\nPel que fa al percentatge de vot, el PSOE també s'imposaria clarament, amb el 30,2% de les paperetes, molt per sobre del PP, amb 17,2%. En tercer lloc, se situaria Cs (13,6%), i, tot seguit, Unides Podem i En Comú Podem (12,9%), i Vox (11,9%). El tripartit de dretes assoliria el 42,8% dels vots, per sota de la suma de PSOE i Cs (43,8%) o de PSOE, Podem i Compromís (44%). Si a aquestes tres candidatures se li sumessin ERC i JxCat, fregaria la meitat dels vots, amb el 49,7%.\nEl líder més valorat és Sánchez, amb un 4,1, per damunt d'Albert Rivera (3,7), Pablo Casado (3,3), Pablo Iglesias (3,1) i Santiago Abascal (2,6). Un 28,8% dels enquestats, de fet, voldria que el candidat del PSOE seguís com a president, mentre que el segon preferit és el de Cs (13,2%), per davant del del PP (10,9%). Iglesias tan sols és el preferit pel 6,2%, lleugerament per sobre del company de coalició i líder d'IU, Alberto Garzón (4,5%). A Santiago Abascal només el vol el 3,6% dels enquestats. El 18,2%, però, no en vol cap d'aquests.\nGran quantitat d'indecisos\nMalgrat tot, aquestes xifres poden canviar i el mateix baròmetre ja indica que no es pot interpretar com una projecció de vot, atès que ha de passar tota la campanya electoral i el resultat depèn molt del nivell de participació. Un 41,6% dels que afirmen que votaran el 28-A, de fet, afirmen que no tenen clar per a qui ho faran.\nL'enquesta també assenyala que la independència de Catalunya s'identifica com el vuitè problema de l'Estat, ja que el citen l'11% dels enquestats -en una resposta múltiple en què se'n poden dir tres-, amb un percentatge molt similar a l'educació (12%) o la qualitat de l'ocupació (11,1%).\nEl baròmetre del 2016\nEn el baròmetre previ a les eleccions del 2016 -molt abans dels canvis en l'organisme-, el CIS va pronosticar més diputats dels que va treure finalment el PSOE (+6), Units Podem (+19) i Cs (+6/7). En canvi, el PP va quedar força per sota del resultat que finalment va obtenir (-17/18 escons menys). A nivell de partits catalans, va encertar el resultat amb ERC, va situar CDC 1/2 diputats per sota del que va obtenir al final i va sobrevalorar en 2/3 escons a En Comú Podem.\nTambé et pot interessar, Eleccions espanyoles 2019, Política, CIS, baròmetre, enquesta, PP, PSOE, Cs, eleccions espanyoles 2019, Podem, ERC\nPer Just el 9 d'abril de 2019 a les 20:52\nEs que deixa de cobrar l´esco no pot ser, i no es solament aixó, desprès el que cobren per grup representat que es una altra taconada de euros, independencia... de cap de les maneres, la pela es la pela, i aixó esta per damunt, sino mira si el Rufian ha marxat de Madrid, ostres qui ho hagues anat a dir...apa que els carallotets aquest aque sempre van amb el llast groc enganxat al cul, que son ingenus...\nCanvi d'estratègies.....o què\nPer Papitu de Can Sorribes el 9 d'abril de 2019 a les 17:31\nLlavors entre el món independentista sorgeix un dubte: si els que volen influir en el govern espanyol, i els que volen boicotejar l'estat no poden de cap manera duu a la pràctica les seves promeses. Llavors, dic, què pensen fer? Deixar els escons buits? Seria el més lògic. Però nooooooooooooooooo, això mai. El sou de l'escó ben bé que s'ho val.


Delteco GBC – Barça Lassa: Un inici de 2018 trepidant\nEls de Sito Alonso comencen una setmana de tres partits amb la visita al San Sebastián Arena (dimarts 2, 18.30h)\nEl Barça Lassa comença l’any 2018 amb una setmana de tres partits. El primer d’ells serà a la pista del Delteco GBC, a les 18.30h, i en directe per Movistar Deportes 1 (Dial 55), en el que serà el primer partit de l’any. Els blaugranes, que fa dos dies van superar el Montakit Fuenlabrada, esperen començar el 2018 amb una victòria a la pista d’un equip que es troba en un bon moment de forma i que està jugant un bon bàsquet.\nEntrenats per Porfi Fisac, Guipúscoa Basket té un balanç de 5 triomfs i 8 derrotes i es troba en la 12a posició a la Lliga Endesa. Compta amb un equip amb jugadors consolidats i d’altres de més veterans, però sobretot amb un dels pivots més determinants de la competició fins al moment: Henk Norel. El pivot holandès té una mitjana de 14,5 punts, 8,7 rebots i 21,8 de valoració. A més, el Delteco GBC compta amb Jordan Swing, un exterior molt polivalent (11,5) i d’altres jugadors com Kenny Chery (10.7), Van Lacke, Daniel Clark, Fakuade, Agbelese, Oroz, Pardina o l’exblaugrana Dani Pérez.\nHa sumat dues victòries de forma consecutiva, contra el Khimki i davant del Fuenlabrada, i busca la tercera al San Sebastián Arena. Serà el primer dels tres partits que haurà de disputar el Barça aquesta setmana, ja que el dia 4 rebrà el totpoderós CSKA de Moscou al Palau (21h) i posteriorment viatjarà a Sevilla per jugar a la pista del Real Betis el 7 de gener (12.30h). Així doncs, i amb l’exigència del calendari, els de Sito Alonso hauran d’estar molt concentrats els 40 minuts per sumar el primer triomf del 2018.


L’Equip Específic d’Intervenció en la Infància i l’Adolescència ofereix dos tallers gratuïts dirigits a famílies a Utiel – tucomarca.com\nHomeSeccióAgendaL’Equip Específic d’Intervenció en la Infància i l’Adolescència ofereix dos tallers gratuïts dirigits a famílies a Utiel\n10 Desembre, 2019 Redacción Agenda, La Comarca, Requena-Utiel, Secció, Utiel 0\nAmb l’objectiu de facilitar les estratègies i els recursos necessaris que permetin l’actuació i prevenció de conductes de risc en l’ambient familiar\nL’Equip Específic d’Intervenció en la Infància i l’Adolescència (E.E.I.I.A.) de la Mancomunitat de l’Interior oferirà, de manera gratuïta, dos tallers de divulgació i formació en matèria d’educació i prevenció adreçats a famílies.\nEl primer taller, titulat ‘Nosaltres, mares i pares’, se celebrarà el dimarts 10 de desembre en horari de 17 a 19 hores i tractarà temes com el relleu generacional, la parentalitat positiva i responsable, la pràctica de la intel·ligència emocional en l’àmbit familiar, l’atenció plena o la nova forma de comunicar-nos.\nEl segon taller, ‘Un acostament a les drogues’, tindrà lloc el dimarts 17 de desembre en horari de 17 a 19 hores i girarà entorn a conceptes bàsics sobre drogues, les seues conseqüències o de com dialogar sobre elles en l’ambient familiar.\nTots dos tallers es celebraran a la seu de la Mancomunitat de l’Interior (C / Adarve, 5 de Utiel) i estan dirigits a qualsevol pare o mare interessat en conèixer o aprofundir en les possibilitats d’actuació preventiva en la seua família.\nEls objectius d’aquestes accions passen per afavorir la presa de consciència sobre l’àmplia capacitat d’influència que té la família sobre els seus fills i filles en matèria d’educació i prevenció de conductes de risc; així com de facilitar a les famílies d’estratègies i recursos que permetin actuacions educatives i preventives d’una manera adequada.


La Sala d’Exposicions de les Escoles Velles reobre les seves portes amb la mostra “El peix al cove” • Ràdio Capital de l'Empordà\nL’equipament municipal, que està preparat per complir tots els protocols sanitaris i de seguretat, acull aquesta exposició fins al dissabte 27 de juny.\nDesprés del tancament preventiu durant la crisi sanitària per evitar la propagació de la Covid-19, la Sala d’Exposicions de les Escoles Velles es torna a omplir de cultura i tradició amb l’exposició “El peix al cove”, una mostra que retrata l’evolució de la vida pesquera a Begur en els quatre ports del municipi: Sa Riera, Sa Tuna, Aiguablava i Fornells. L’exposició, que recull material fotogràfic i històric de les famílies del territori que han dedicat la seva vida a l’art de la pesca, es podrà visitar fins al 27 de juny en el següent horari:\n. Dimecres, de 10 a 12 h i de 15:30 a 20 h\n. De dijous a dissabte, de 15:30 a 20 h.\nL’Ajuntament informa que l’edifici de les Escoles Velles de Begur reuneix tots els protocols d’higiene i desinfecció homologats. A més, els visitants tindran a la seva disposició gel hidroalcohòlic a l’entrada de cada equipament. Per a la seguretat de tothom, també es recorda que és necessari dur mascareta i l’ascensor només s’habilitarà per a persones amb mobilitat reduïda.\nEs controlarà l’aforament per accedir a la Sala d’Exposicions i es farà en un grup de màxim sis persones, per tal de garantir les distàncies de seguretat que determinen les autoritats sanitàries. L’estada a l’interior de l’equipament també està limitada a 30 minuts.\nArticle anterior‘Dones Ganxones, Dones del Món’ se celebra enguany en format virtual\nArticle següent15.000 persones aquest estiu a les platges palamosines


ofertes de treball a l'estranger estranger premis cultura solidaritat feina trobar feina Badalona pràctiques lloguer mobilitat europea tallers participar habitatge recerca art ajuts formació treball estudiants pràctiques a l'estranger L'Hospitalet de Llobregat Idiomes europa emprenedoria concurs cooperació estiu Treballar a l'estranger cursos Voluntariat a l'estranger casal ofertes de treball Santa Coloma de Gramenet educació beques formació ocupacional voluntariat universitat Estudiar a l'estranger\nTemàtica activitat del calendari: Literatura, Música, concurs\nTags: literatura, música, premis\nDel dimarts 22 de març de 2016 al divendres 15 de abril de 2016\nL’Ateneu L’Harmonia, la dinamització del Recinte Fabra i Coats , el col·lectiu The Modern Soul Academy i l’Espai Jove Garcilaso organitzen la 1ª edició del Concurs Lletres Joves de Sant Andreu.\nEl proper 23 d’abril es farà l’entrega de premis juntament amb una mostra de dansa urbana i concert de rap.\nÉs una competició literària per a joves. La temàtica i l’idioma és lliure i l’única condició és que el text ha de ser de creació pròpia. Els i les participants es dividiran per grups d’edat i per categories:\nGrup A (de 12 a 16 anys) i Grup B (de 17 a 21 anys)\nA.1 / B.1 – Poesia Urbana\nA.2 / B.2 – Relat Breu\nA.3 / B.3 – Lletra de Rap\n1. Poesia Urbana: La persona participant presentarà una obra poètica estructurada en versos elaborada amb la mètrica i la rima que l’autor/a desitgi. L’extensió màxima serà d’ 1 pàgina, Din A-4.\n2. Relat Breu: La persona participant presentarà un text propi, de temàtica lliure, escrit en prosa. L’extensió màxima dels textos no han de superar les pàgines.\n3. Lletra de Rap: la persona participant haurà d’escollir una de les tres bases instrumentals. (Les podeu consultar a aquest mateix esdeveniment) L’autor o autora haurà de presentar la lletra de la cançó.\nDel 22 de març al 15 d’abril, caldrà enviar un e-mail a lletresjoves@gmail.com indicant el teu interès en participar del concurs juntament amb la teva lletra de poesia, prosa o rap, en format PDF, o apropan-te per entregar-ho imprès en mà a:\n– Ateneu L’Harmonia: C. Sant Adrià,20 (Recinte Fabra i Coats).\n– Espai Jove Garcilaso: C. Garcilaso, 103.\nEtiquetes: literatura, música, premis\nData del document: 24.03.2016


El temps a Palamós: 13 de febrer: un dia radiant, amb màximes de 23/25ºC i mar de fons\n13 de febrer: un dia radiant, amb màximes de 23/25ºC i mar de fons\nEl dia radiant i càlid que vàrem tenir ahir dissabte, amb gent gaudint de l'aire lliure a la platja de Castell.\nTal com es preveia, ahir dissabte 13 de febrer, a Palamós vàrem tenir un dia assolellat i notablement càlid per l'època de l'any, amb una màxima que s'enfilà fins als 19,2ºC. Com podeu veure a les fotografies que vaig fer a primeres de la tarda, l'ambient primaveral va portar força gent a la platja de Castell que va poder gaudir de l'aire lliure i prendre el sol.\nL'absència de núvols destacables, la bombolla d'aire càlid subtropical i la presència de vent aponentat en alguns punts del Principat, van fer disparar els termòmetres fins als 25ºC cap a la demarcació tarragonina, amb 25,4ºC a Alcanar, 25,2ºC a Aldover o 24,6ºC a Tarragona ciutat.\nA les comarques gironines tampoc ens vàrem quedar curts, i al migdia es podia anar amb màniga curta tranquil·lament, ja que moltes màximes van arribar o superar els 23ºC, com per exemple els 24,0ºC de Fogars de la Selva, 23,3ºC a Fornells de la Selva, 23,2ºC a Vilobí d'Onyar, 23ºC a Santa Coloma de Farners i 23ºC a Girona ciutat.\nA part del temps assolellat que hi va haver la major del dia, un altre dels aspectes destacats de la jornada va ser la presència d'una marcada mar de fons de garbí (SSO) amb maror a la línia costanera (ones de 1,25 metres) i forta maror mar endins.\nCop de mar a l'Agulla de Castell ahir dissabte a causa de la mar de fons.\nDesprés de la bonança experimentada al llarg del dia, coincidint amb la posta de sol es va produir un augment molt important dels núvols i, a més, abans de la mitjanit el pas d'una línia d'inestabilitat va deixar-nos alguns plugims o petits ruixats que mullaren el terra. En total, a Palamós es van acumular uns anecdòtics 3,6 mm.\nAltres dades de precipitació caiguda ahir dissabte a la nit al Baix Empordà, segons Meteocat i Meteoclimatic:\nCastell d'Aro 5,0 mm., Calonge 4,1 mm., Calonge-Mas Pallí 3,2 mm., Sant Feliu de Guíxols 2,0 mm., Monells 0,3 mm., La Bisbal d'Empordà 0,3 mm., Verges 0,2 mm.\nImatge del radar meteorològic d'ahir dissabte a les 23:48h. Veiem una taca de precipitacions poc importants però força extensa.\nEl dia radiant d'ahir dissabte, amb mar de fons i força gent a la platja de Castell.\nSi mirem detalladament les temperatures màximes registrades ahir dissabte al Baix Empordà, es pot comprobar com aquestes van pujar entre 2 i 4ºC cap a l'interior, però a la costa només pujaren 1ºC respecte el dia anterior.\nEn aquest sentit, els 22,7ºC de La Bisbal d'Empordà van ser la màxima més càlida de la comarca, en canvi, la màxima més "baixa" foren els 19,2ºC de Palamós.\nEn relació a les mínimes, veiem com aquestes van baixar entre 2 i 5ºC cap a l'interior, però a Palamós la mínima només va baixar 0,6ºC.\nEn aquest sentit, els 4,1ºC de Monells van ser la mínima més freda, en canvi, els 10,5ºC de Calonge-Mas Pallí es quedaren com a mínima més alta. Dades de Meteoclimatic i Meteocat\nMàximes registrades ahir dissabte 13 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 22,7ºC (5,2ºC)., Monells 22,4ºC (4,1ºC)., La Tallada d'Empordà 20,9ºC (5,8ºC)., Torroella de Montgrí 20,3ºC (7,0ºC)., Castell d'Aro 20,1ºC (6,9ºC).\nAltres dades meteorològiques d'ahir dissabte 13 de febrer del 2016 a Palamós., temperatura màxima 19,2ºC, mínima 10,2ºC. Estat del cel dominat pel sol, amb alguns intervals de núvols al matí, amb entre 1/8 i 3/8 Ac, Cu i St, a més de 3/8 St (banc de boira a primera hora del dia)., migdia/tarda de cel serè, però cap a la posta de sol aparició de 5/8 Ac, Cu i Sc, amb alguns plugims i petits ruixats a darrera hora del dia. Pluja: Vent: fins les 04:00h va bufar vent del S i SO, a 5 km/h de mitjana., a partir d'aleshores va bufar vent del NO, a 2/5 km/h de mitjana o calma., a partir de les 10:00h vent del SO, a 2 km/h de mitjana o calma., a partir de les 11:30h vent del E, a 5 km/h de mitjana., a partir de les 20:00h vent del S i SSO, a 15 km/h de mitjana., a partir de les 22:00h vent del S i SSO, a 20/25 km/h de mitjana. Ratxa màxima de vent 50 km/h S (al vespre). Estat de la mar amb maror, mar de fons del SSO fins al vespre, llavors mar de fons i mar de vent., mar endins hi havia forta maror (onatge sig. de 1,76 metres a les 08:00h davant del cap de Begur, de 1,52 metres a les 14:00h i de 2,34 metres a les 20:00h)., alçada màxima de l'onatge 3,67 metres a les 20:00h. Pressió atmosfèrica màxima 1002hPa, mínima 993hPa. Humitat relativa màxima 96%, mínima 54%. (Dades de meteoclimatic.com i Puertos del Estado)


Colau no vetarà ningú a l'acte d'homenatge a les víctimes del 17-A | SERCat | Cadena SER\nColau no vetarà ningú a l'acte d'homenatge a les víctimes del 17-A\nEn una entrevista a Hoy por Hoy, l'alcaldessa confirma que Barcelona acollirà a partir del 2020 la principal fira mundial del sector audiovisual\n"Barcelona no vetarà ningú", explica l'alcaldessa a Hoy por Hoy / Cadena SER\n12/07/2018 - 11:25 h. CEST\nL'alcaldessa de Barcelona, Ada Colau, assegura que no vetarà la presencia de cap institució a l'homenatge a les víctimes dels atemptats que es farà el 17 d'agost a la Plaça de Catalunya. Ho diu després que aquesta setmana el president de la Generalitat, Quim Torra, hagi instat Colau a no convidar el Rei a aquest acte.\nL'alcaldessa demana preservar aquest homenatge de la politització i considera que no fer-ho és una "indecència moral". Sobretot, afegeix Colau, "perquè els únics protagonistes han de ser les víctimes i les seves famílies que ho continuen passant molt malament".\nDurant l'entrevista, Colau, que és també presidenta de Fira Barcelona, ha confirmat que la ciutat acollirà a partir del 2020 la fira Integrated Systems Europe, una reunió de negocis que és líder mundial en el sector audiovisual. Segons explica avui La Vanguardia, fa mesos que es treballa amb els organitzadors per traslladar aquest congrés d'Amsterdam a Barcelona.\nL'alcaldessa, Ada Colau, assegura que és molt bona notícia "i confirma el lideratge de Barcelona com a ciutat de fires i congressos". A més "no és un congrés qualsevol, sinó que és el més important del seu àmbit, un sector estratègic de futur". L'alcaldessa diu que l'impacte és comparable a l'arribada fa uns anys del Mobile World Congress.\nColau comenta la importància que la fira audiovisual Integrated Systems Europe, es traslladi a Barcelona a partir del 2020 / Cadena SER\nColau, que dilluns presentarà davant Nacions Unides una declaració de les grans ciutats demanant als estats més recursos per lluitar contra la gentrificació i l'especulació immobiliària, ha insistit en la necessitat de regular els preus del lloguer. L'alcaldessa de Barcelona ha dit que bonificar els propietaris, com planteja la Generalitat o com preveu el govern espanyol -- segons explica avui el país-- no és suficient.


CAT- Política de Cookies | Ànima Essències\nÀnima Esènscies assumeix que vostè accepta l'ús de cookies. No obstant això, mostra informació sobre la seva Política de cookies a la part inferior o superior de qualsevol pàgina del portal amb cada inici de sessió amb l'objecte que vostè sigui conscient. Davant aquesta informació és possible dur a terme les següents accions:\n•Accepta galetes: No es tornarà a visualitzar aquest avís en accedir a qualsevol pàgina del portal durant la present sessió.\n•Tancar: S'oculta l'avís en la present pàgina.\n•Modificar la seva configuració: Podrà obtenir més informació sobre què són les cookies, conèixer la Política de galetes d'animaessencies.cat i modificar la configuració del seu navegador.\nLes cookies són petites quantitats d’informació que s’emmagatzemen en el navegador utilitzat per cada usuari perquè el servidor recordi certa informació que posteriorment i únicament el servidor que la va implementar llegirà. Les cookies faciliten la navegació, la fan més amigable i no malmeten el dispositiu de navegació.\nLes galetes són procediments automàtics de recollida d’informació relativa a les preferències determinades per l’Usuari durant la seva visita al Lloc web amb la finalitat de reconèixer-lo com a Usuari, i personalitzar la seva experiència i l’ús del Lloc web, i poden també, per exemple, ajudar a identificar i resoldre errors.\nLa informació recollida a través de les galetes pot incloure la data i hora de visites al lloc web, les pàgines visionades, el temps que ha estat en el Lloc Web i els llocs visitats just abans i després del mateix. No obstant això, cap galeta permet que aquesta mateixa pugui contactar-se amb el número de telèfon de l’Usuari o amb qualsevol altre mitjà de contacte personal. Cap galeta pot extreure informació del disc dur de l’usuari o robar informació personal. L’única manera que la informació privada de l’Usuari formi part de l’arxiu Galeta és que l’usuari doni personalment aquesta informació al servidor.\nLes galetes que permeten identificar una persona es consideren dades personals. Per tant, a les mateixes els serà d’aplicació la Política de Privacitat anteriorment descrita. En aquest sentit, per a la utilització de les mateixes serà necessari el consentiment de l’Usuari. Aquest consentiment s’ha de comunicar, d’acord amb una elecció autèntica, ofert mitjançant una decisió afirmativa i positiva, abans del tractament inicial, amovible i documentat.\nSón aquelles galetes que són a l’ordinador o dispositiu de l’Usuari i gestionades exclusivament per ÀNIMA ESSÈNCIES per al millor funcionament del Lloc Web. La informació que es recull s’empra per millorar la qualitat del lloc web i el seu contingut i la seva experiència com a Usuari. Aquestes galetes permeten reconèixer a l’Usuari com a visitant recurrent del lloc web i adaptar el contingut per oferir-continguts que s’ajustin a les seves preferències.\nSón galetes utilitzades i gestionades per entitats externes que proporcionen a ÀNIMA ESSÈNCIES serveis sol·licitats per aquest mateix per millorar el lloc web i l’experiència de l’usuari en navegar en el Lloc Web. Els principals objectius per als quals s’utilitzen galetes de tercers són l’obtenció d’estadístiques d’accessos i analitzar la informació de la navegació, és a dir, com interactua l’usuari amb el Lloc Web. La informació que s’obté es refereix, per exemple, al nombre de pàgines visitades, l’idioma, el lloc a què l’adreça IP des del qual accedeix l’Usuari, el nombre d’usuaris que accedeixen, la freqüència i reincidència de les visites, el temps de visita, el navegador que fan servir, l’operador o tipus de dispositiu des del qual es realitza la visita. Aquesta informació s’utilitza per millorar el Lloc Web, i detectar noves necessitats per oferir als Usuaris un Contingut i / o servei d’òptima qualitat. En tot cas, la informació es recopila de forma anònima i s’elaboren informes de tendències del lloc web sense identificar a usuaris individuals.\nGoogle Analytics és l’eina d’analítica que ajuda els llocs web i als propietaris d’aplicacions a entendre la manera en que els seus visitants interactuen amb les seves propietats. Podeu utilitzar un conjunt de galetes per recopilar informació i informar de les estadístiques d’ús dels llocs web sense identificar personalment als visitants de Google. Per a més informació premi a https://developers.google.com/analytics/devguides/collection/analyticsjs/cookie-usage\nLa/Les entitat/s encarregada/es del subministrament de galetes podrà/n cedir aquesta informació a tercers, sempre que ho exigeixi la llei o sigui un tercer el que processi aquesta informació per a aquestes entitats.\nÀNIMA ÈSSENCIES incorpora connectors de xarxes socials, que permeten accedir-hi a partir del Lloc Web. Per aquesta raó, les galetes de xarxes socials poden emmagatzemar al navegador de l’Usuari.\nEls titulars d’aquestes xarxes socials disposen de les seves pròpies polítiques de protecció de dades i de galetes, sent ells mateixos, en cada cas, responsables dels seus propis fitxers i de les seves pròpies pràctiques de privacitat. L’Usuari ha de referir-se a les mateixes per a informar-se sobre aquestes galetes i, si escau, del tractament de les seves dades personals. Únicament a títol informatiu s’indiquen a continuació els enllaços en els quals es poden consultar aquestes polítiques de privacitat i / o de galetes:\nDesactivar, rebutter i eliminar Cookies\nL’usuari pot desactivar, rebutjar i eliminar les galetes -total o parcialment- instal·lades en el seu dispositiu mitjançant la configuració del seu navegador (entre els quals es troben, per exemple, Chrome, Firefox, Safari, Explorer ). En aquest sentit, els procediments per rebutjar i eliminar les galetes poden diferir d’un navegador d’Internet a un altre. En conseqüència, l’Usuari ha d’anar a les instruccions facilitades pel propi navegador d’Internet que estigui utilitzant.\nÉs possible que la Política de galetes del lloc web canviï o s’actualitzi, per això és recomanable que l’Usuari revisi aquesta política cada vegada que accedeixi al Lloc Web amb l’objectiu d’estar adequadament informat sobre com i per a què fem servir les galetes.